Diari Oficial de la Generalitat Valenciana


Sumari del DOGV 5879, del 27-10-2008 (2008/12816)

RESOLUCIÓ de 16 d'octubre de 2008, del director general de Recursos Humans, per la qual aprova l'adjudicació definitiva del concurs de trasllats per a cobrir places de metge d'Urgència Hospitalària d'institucions sanitàries dependents de l'Agència Valenciana de Salut, convocat per la Resolució de 18 de febrer de 2008 d'esta Direcció General de Recursos Humans.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5879

Data del DOGV
:   27-10-2008

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2008/12909


Data del document
:   16-10-2008

Organisme emissor
:   Conselleria de Sanitat

Tipus de document
:   Resolució

Anàlisi jurídica

 Descriptors 

:   * administració regional
    * metge
    * concurs administratiu

RESOLUCIÓ de 16 d'octubre de 2008, del director general de Recursos Humans, per la qual aprova l'adjudicació definitiva del concurs de trasllats per a cobrir places de metge d'Urgència Hospitalària d'institucions sanitàries dependents de l'Agència Valenciana de Salut, convocat per la Resolució de 18 de febrer de 2008 d'esta Direcció General de Recursos Humans. [2008/12751]  
D'acord amb la base 6 de la Resolució de 18 de febrer de 2008 de la Direcció General de Recursos Humans, i a la vista de les reclamacions presentades contra la resolució provisional del concurs, s'aprova l'adjudicació definitiva del concurs de trasllats per a cobrir places de metge d'Urgència Hospitalària d'institucions sanitàries dependents de l'Agència Valenciana de Salut.  
Les destinacions adjudicades són irrenunciables, llevat que la renúncia estiga motivada per l'obtenció d'una plaça per la resolució d'un procediment de mobilitat voluntària convocat per una altra administració pública.  
Els concursants que obtinguen plaça han de cessar en la seua plaça bàsica dins dels tres dies hàbils següents a la publicació d'esta resolució.  
La presa de possessió de la nova plaça s'ha de fer dins dels tres dies següents al cessament, si la plaça és de la mateixa localitat que la que exercixen; en el termini de cinc dies, si és de distinta localitat i del mateix Departament de Salut o d'un departament limítrof; en el termini de deu dies, si pertany a distinta localitat i un departament no limítrof, o en el termini d'un mes, si pertany a un altre Servici de Salut.  
En el cas que l'adjudicació de la plaça comporte el reingrés al servici actiu, el termini de presa de possessió és d'un mes.  
El termini de presa de possessió s'inicia quan acabe el permís o la llicència que, si és el cas, haja sigut concedit a la persona interessada, llevat que per causes justificades s'acorde suspendre'l.  
Excepte quan la resolució del concurs implique el reingrés al servici actiu, el termini de presa de possessió i, si és el cas, la pròrroga, tenen la consideració de servici actiu, i se'n perceben els havers a càrrec de la plaça de destinació.  
S'entén que sol·licita l'excedència voluntària per interés particular com a personal estatutari, i se'l declara en esta situació, qui no s'incorpore a la destinació obtinguda com a conseqüència de la resolució del concurs de trasllats dins dels terminis establits o de les pròrrogues legals o reglamentàries. No obstant això, si hi ha causes prou justificades, apreciades així després de l'audiència de la persona interessada, pot deixar-se sense efecte esta situació. En este cas, la persona interessada s'ha d'incorporar a la seua nova destinació de seguida que desapareguen les causes que ho impedisquen en el seu moment.  
Els concursants que no obtinguen plaça en este concurs es mantenen en la situació i la destinació que tenen, llevat de les persones reingressades provisionals que, si han sol·licitat totes les places convocades de la seua modalitat en el seu Departament de Salut, poden optar per obtindre una nova destinació provisional en alguna de les places que queden vacants una vegada resolt el concurs o per passar a la situació d'excedència voluntària. Si no hi han participat, o no han resultat adjudicatàries, i no havien sol·licitat totes les places convocades de la seua modalitat en el seu Departament de Salut, són declarades d'ofici en situació d'excedència voluntària, i hi han de romandre almenys dos anys abans de poder sol·licitar un altre reingrés provisional o per a participar en un concurs de trasllats posterior.  
Contra esta resolució es poden interposar els recursos que especifica la base 9 de la convocatòria.  
València, 16 d'octubre de 2008.- El director general de Recursos Humans: José Cano Pascual.  
ANNEX / ANEXO  
Resolució definitiva del concurs de trasllats de metge d'urgència hospitalària  
Resolución definitiva concurso de traslados Médico de urgencia hospitalaria  
